ডুবুরি (পাখি)
ডুবুরি বা ডুবালু ( বা Dabchick; বৈজ্ঞানিক নাম:"Tachybaptus ruficollis") ট্যাশিব্যাপটাস () গণের পোডিসিপেডিডি () গোত্রের অন্তর্গত একটি ছোট আকৃতির জলজ পাখি। এদের সাঁতার কাটা আর ডুব দেবার অস্বাভাবিক দক্ষতা থাকার কারণে নাম হয়েছে ডুবুরি। বিশাল এলাকা জুড়ে ডুবুরির আবাস হলেও এদের সংখ্যা কম এবং দিন দিন সংখ্যা কমেই যাচ্ছে। সারা দুনিয়ায় ৩ কোটি ১৫ লক্ষ বর্গ কিলোমিটার এলাকা জুড়ে প্রায় ৬ লাখ ১০ হাজার থেকে ৩৫ লাখ ডুবুরি রয়েছে।
সাদা-ভুরু খঞ্জন
সাদা-ভুরু খঞ্জন বা ধলাভ্রু খঞ্জন বা পাকাড়া খঞ্জন (বৈজ্ঞানিক নাম: "Motacilla maderaspatensis") একটি মাঝারি আকারের পাখি এবং খঞ্জন পরিবারের সবচেয়ে বৃহদাকার সদস্য। এদের দেহের উপরের দিক কালো, আর পেটের দিকটা সাদা। চোখের উপরে ভুরুর জায়গাটিও সাদা। কাঁধে সাদা ডোরা রয়েছে, আর লেজের বাইরের দিকের পালকগুলোও সাদা। এর বৈজ্ঞানিক নাম এসেছে ভারতের শহর মাদ্রাজ (বর্তমান নাম চেন্নাই) থেকে।